## Odluka o pobližim uvjetima osnivanja i poslovanja podružnice strane banke u Republici Hrvatskoj

### NN 61/2004 (14.5.2004.), Odluka o pobližim uvjetima osnivanja i poslovanja podružnice strane banke u Republici Hrvatskoj

# HRVATSKA NARODNA BANKA

1361

Na teme­lju
članka 25. i članka 39. stavak 2. pod I) Zakona o Hrvatskoj narodnoj banci
(»Narodne novine«, br. 36/2001.) i članka 53. stavak 2. Zakona o bankama
(»Narodne novine«, br. 84/2002.) guverner Hrvatske narodne banke donio je

## ODLUKU

### O POBLIŽIM UVJETIMA OSNIVANJA I POSLOVANJA PODRUŽNICE STRANE BANKE U REPUBLICI HRVATSKOJ

OPĆE
ODREDBE

Članak
1.

(1)
Ovom odlukom pobliže se propisuje način primjene odredaba Zakona o bankama na
podružnicu strane banke u Republici Hrvatskoj (u nastavku teksta: podružnica) u
dijelu koji se odnosi na upravu banke, uprav­lja­nje rizicima, bankarsku tajnu,
poslovne k­njige i poslovna izvješća, unutar­nju reviziju, nadzor nad bankama i
zaštitu potrošača.

(2) Ova odluka ne isk­ljučuje primjenu ostalih
odredaba Za­ko­na o bankama na podružnicu.

(3) Hrvatska narodna banka će odlučivati o zahtjevu
za osni­va­nje podružnice pod uvjetom uzajamnosti. Načelo uzajamnosti ne primje­njuje
se na stranu banku koja osniva podružnicu u Republici Hrvatskoj (u nastavku
teksta: osnivač) koja ima sjedište u zem­lji članici Svjetske trgovinske
organizacije.

(4) Ako u državi u kojoj je sjedište osnivača ne
postoje propisi o sprječava­nju pra­nja novca i/ili ako ti propisi ne omogućuju
djelotvoran nadzor nad sprječava­njem pra­nja novca, te ako je osnivač na bilo
koji način povezan s financira­njem terorističkih aktivnosti ili postoje
indicije za to, Hrvatska narodna banka neće izdati odobre­nje za rad podružnice.

(5) Prije odlučiva­nja o zahtjevu za izdava­nje
odobre­nja za os­ni­va­nje podružnice strane banke Hrvatska narodna banka će
zak­ljučiti sporazum o surad­nji na području nadzora s tijelom nadležnim za
nadzor osnivača u državi u kojoj se nalazi ­nje­govo sjedište.

(6) Osim dokumentacije propisane Zakonom o bankama,
uz zahtjev za izdava­nje odobre­nja za rad podružnice osnivač je dužan
dostaviti studiju o izvedivosti na osnovi koje se može ocijeniti da li je podružnica
kadrovski, tehnički i organizacijski sposobna pružati usluge na koje se odnosi
zahtjev. Osnivač je dužan dostaviti i akt o osniva­nju podružnice, koji mora
sadržavati:

a) tvrtku i sjedište osnivača,

b) tvrtku podružnice koja sadržava tvrtku ili skraćenu
tvrtku osnivača i sjedište podružnice u Republici Hrvatskoj,

c) popis bankovnih i ostalih financijskih usluga koje
pod­ružnica namjerava pružati u Republici Hrvatskoj,

d) iznos novčanih sredstava koje osnivač osigurava za
osni­va­nje podružnice,

e) naziv tijela ili organizacijske jedinice osnivača
koja je ovlaštena utvrditi poslovnu politiku podružnice i imenovati osobe ovlaštene
za zastupa­nje podružnice,

f) način raspolaga­nja s dobiti i pokrića gubitaka
podružnice,

g) vrijeme traja­nja i prestanka podružnice.

(7) Osnivač je dužan, u postupku dobiva­nja odobre­nja
za rad podružnice, Hrvatskoj narodnoj banci dati pisanu izjavu kojom jamči svom
svojom imovinom za sve obveze podružnice.

VOĐENJE
POSLOVA I ZASTUPANJE PODRUŽNICE

Članak
2.

(1)
Poslove podružnice vode i podružnicu zastupaju najma­nje dvije osobe koje je
imenovao osnivač (u nastavku: rukovodstvo podružnice) uz prethodnu suglasnost
Hrvatske narodne banke. Jedna od osoba ovlaštenih za vođe­nje poslova i zastupa­nje
podružnice imenuje se za direktora. Rukovodstvo podružnice vodi poslove na
vlastitu odgovornost, a za svoj rad odgovara osnivaču.

(2) Za podružnicu koju osnivač osniva na teritoriju Repub­like
Hrvatske dužan je zatražiti odobre­nje za rad od Hrvatske narodne banke. Osnivač
može na teritoriju Republike Hrvatske osnovati samo jednu podružnicu. Ako
osnivač želi obav­ljati poslove na više lokacija na teritoriju Republike
Hrvatske, podružnica može osnovati jednu ili više organizacijskih jedinica, o čemu
je dužna obavijestiti Hrvatsku narodnu banku.

(3) Članovi rukovodstva podružnice moraju ispu­njavati
sve uvjete koji su propisani za člana uprave banke prema Zakonu o bankama i
propisima donesenim na teme­lju ovoga zakona.

(4) Najma­nje jedan član rukovodstva podružnice mora
znati hrvatski jezik. Najma­nje jedan član rukovodstva podružnice mora imati
prebivalište u Republici Hrvatskoj.

(5) Rukovodstvo podružnice imenuje se na rok koji ne
može biti duži od 5 godina, a osnivač može opozvati člana rukovodstva podružnice
i prije isteka navedenog roka. O svojoj namjeri za opoziv člana rukovodstva
podružnice osnivač je dužan obavijestiti Hrvatsku narodnu banku. Osoba koja je
od Hrvatske narodne banke dobila suglasnost za člana rukovodstva podružnice, a
koju osnivač želi ponovno imenovati, mora ponovno proći postupak propisan
Zakonom o bankama za članove uprave banke.

(6) U slučajevima kada nedostaje član rukovodstva
podružnice ili kada on ne može obav­ljati svoju funkciju, osnivač je dužan,
najkasnije u roku od osam dana od dana službenog utvrđiva­nja te či­njenice,
privremeno, bez traže­nja suglasnosti od Hrvatske narod­ne banke, imenovati
novoga člana rukovodstva na vrijeme od najviše tri mjeseca i o tome
obavijestiti Hrvatsku narodnu banku. U roku od trideset dana od privremenog
imenova­nja osnivač je dužan Hrvatskoj narodnoj banci podnijeti zahtjev za
suglasnost za imenova­nje novoga člana rukovodstva podružnice za iduće mandatno
razdob­lje.

(7) Na članove rukovodstva podružnice primje­njuju se
odred­be Zakona o bankama i Zakona o trgovačkim društvima o dužnostima i
odgovornostima članova uprave banke.

KAPITAL
PODRUŽNICE

Članak
3.

(1)
Osnivač je dužan osigurati sredstva za osniva­nje podružnice u iznosu od najma­nje
40 milijuna kuna. Nakon dobiva­nja odobre­nja za rad od Hrvatske narodne banke,
a prije upisa podružnice u sudski re­gistar, navedena sredstva iz ovog stavka
osnivač je dužan položiti na račun kod banke sa sjedištem u Republici Hrvatskoj
koju sam odabere. Ta će se sredstva na tome računu držati do upisa podružnice u
sudski re­gistar, nakon če­ga se prenose na račun za namire­nje podružnice koji
se vodi kod Hrvatske narodne banke.

(2) Sredstva iz stavka 1. ovog članka smatraju se
jamstvenim kapitalom podružnice u smislu primjene odredaba Zakona o bankama i
drugih propisa donesenih na teme­lju ovoga zakona. Ta sredstva moraju biti
trajno na raspolaga­nju podružnici, te s osnove tih sredstava osnivač od podružnice
ne može ostvarivati kamate, naknade ni slične prinose.

(3) Iznos jamstvenoga kapitala koji osnivač mora
osigurati za rad podružnice treba odgovarati obujmu bankovnih i ostalih
financijskih usluga koje podružnica namjerava pružati, odnosno koje pruža na
teritoriju Republike Hrvatske, i rizicima kojima je izložena u pruža­nju tih
usluga.

(4) Stopa adekvatnosti kapitala podružnice, kako je
definirana Zakonom o bankama, mora iznositi najma­nje 10 posto.

(5) Sma­nje­nje jamstvenoga kapitala može se provesti
uz prethodne konzultacije s Hrvatskom narodnom bankom, s tim da jamstveni
kapital ni u kojem slučaju ne može biti ma­nji od 40 milijuna kuna.

(6) Poveća­nje jamstvenoga kapitala podružnice može
se izvršiti isk­ljučivo u novcu.

(7) Plasmani podružnice prema osnivaču prilikom utvrđiva­nja
kapitalnih zahtjeva ponderiraju se ponderom nula.

(8) Odredbe propisa vezanih uz adekvatnost kapitala i
pripa­dajuće upute primje­njuju se na podružnicu imajući u vidu odrednice dane
u prethodnim stavcima ovog članka.

UPRAVLJANJE
RIZICIMA

Članak
4.

(1) Na
podružnicu se u cijelosti primje­njuju odredbe Zakona o bankama i propisi
doneseni na teme­lju ovoga zakona o mjere­nju, procjeni i uprav­lja­nju
rizicima.

(2)
Iznimno, ukupna izloženost podružnice prema osnivaču izravno i prema osobama
povezanim s osnivačem ne smije prelaziti ukupne obveze koje podružnica ima
prema osnivaču i s ­njim povezanim osobama, uk­ljučujući i sredstva iz članka
3. stavak 1. ove odluke.

(3) Za zak­ljučiva­nje pravnog posla zbog koje­g bi
se velika izloženost podružnice prema jednoj osobi, izuzimajući osobe iz stavka
2. ovog članka, povećala tako da je jednaka ili prelazi 10 posto, 15 posto ili
20 posto jamstvenoga kapitala podružnice, potrebna je suglasnost osnivača.

(4) Zbroj svih velikih izloženosti podružnice ne
smije prelaziti 600 posto jamstvenoga kapitala. Plasmani prema osobama iz
stavka 2. ovog članka izuzimaju se od zbroja ukupne velike izloženosti podružnice.

(5)
Kriterije, način i postupke mjere­nja, procjene i uprav­lja­nja rizicima za
podružnicu dužan je propisati osnivač svojim općim aktom. Ako dođe do izmjena i
dopuna postojećih ili donoše­nja novih općih akata, osnivač je dužan u roku od
osam dana od donoše­nja te akte dostaviti Hrvatskoj narodnoj banci.

BANKARSKA
TAJNA

Članak
5.

(1)
Odredbe Zakona o bankama koje se odnose na bankarsku tajnu u cijelosti se
primje­njuju i na podružnicu koja posluje u Republici Hrvatskoj.

(2)
Podružnica može priopćiti podatke koji se smatraju povjer­ljivima u smislu članka
98. Zakona o bankama nadzornom tijelu matične države osnivača ako su potrebni u
postupku obav­lja­nja nadzora nad osnivačem. Ovako dobivene podatke nadzorno
tijelo dužno je čuvati kao povjer­ljive te ih smije upotrijebiti isk­ljučivo u
svrhu u koju su oni dani.

POSLOVNE
KNJIGE I FINANCIJSKA IZVJEŠĆA

Članak
6.

(1)
Podružnica mora sastav­ljati k­njigovodstvene isprave, vo­diti poslovne k­njige,
vrednovati imovinu i obveze i sastav­ljati financijska izvješća u skladu s
hrvatskim propisima o računo­vod­stvu, propisima Hrvatske narodne banke i
pravilima struke.

(2) Podružnica vodi poslovne k­njige služeći se računima
koje je Hrvatska narodna banka propisala Kontnim planom za banke.

(3) Podružnica je dužna k­njigovodstvene isprave i
poslovne k­njige čuvati u Republici Hrvatskoj na način i u rokovima kako je
propisano za banke Zakonom o bankama.

(4) Podružnica je dužna Hrvatskoj narodnoj banci
dostav­ljati izvješća i informacije kako je propisano za banke.

REVIZIJA
FINANCIJSKIH IZVJEŠĆA

Članak
7.

(1)
Reviziju godiš­njih financijskih izvješća podružnice obav­lja ovlašteni revizor
u skladu sa Zakonom o reviziji i Zakonom o bankama.

(2)
Podružnica je dužna Hrvatskoj narodnoj banci dostaviti svoja revidirana
financijska izvješća u rokovima i na način kako je propisano za banke. Osim
svojih izvješća, podružnica je dužna dostaviti Hrvatskoj narodnoj banci i
revidirana financijska izvješ­ća osnivača, uk­ljučujući i konsolidirana
financijska izvješća grupe banaka ako je osnivač član grupe banaka, najkasnije
u roku od četiri mjeseca od završetka kalendarske godine na koju se revidirana
izvješća odnose.

UNUTARNJA
REVIZIJA

Članak
8.

(1)
Osnivač je dužan osigurati provođe­nje unutar­nje revizije u podružnici, koja će
neovisno i objektivno obav­ljati svoje poslove, te koja će svojim savjetima i
preporukama pridonositi una­prjeđe­nju poslova­nja podružnice.

(2) Osoba koja obav­lja poslove unutar­nje revizije
mora ispu­njavati sve uvjete iz članka 108. Zakona o bankama. Iznimno, uz
prethodnu suglasnost Hrvatske narodne banke unutar­nju reviziju u podružnici može
obav­ljati revizor koji te poslove obav­lja kod osnivača ili jedan ili više
osoba koje nisu u radnom odnosu s podružnicom. Podružnica je dužna obavijestiti
Hrvatsku narodnu banku o tome tko obav­lja unutar­nju reviziju podružnice.

(3) O
svim svojim nalazima unutar­nja revizija dužna je naj­ma­­nje jedanput svako
polugodište obavijestiti rukovodstvo pod­ružnice i osnivača.

NADZOR
NAD POSLOVANJEM I MJERE U POSTUPKU NADZORA

Članak
9.

(1)
Hrvatska narodna banka obav­lja nadzor nad poslova­njem podružnice u skladu s
odredbama Zakona o bankama, propisima donesenim na teme­lju ovoga zakona,
drugim zakonima i sporazumima sklop­ljenim s tijelom nadležnim za nadzor osnivača
u državi u kojoj se nalazi ­nje­govo sjedište.

(2) Ako se u postupku nadzora nad poslova­njem podružnice
utvrde nezakonitosti i nepravilnosti, guverner Hrvatske narodne banke će rješe­njem
naložiti nadzorne mjere u skladu sa Zakonom o bankama.

(3) Hrvatska narodna banka će o nalazima i mjerama iz
stav­ka 2. ovog članka obavijestiti osnivača, kao i tijelo nadležno za nadzor
osnivača u državi u kojoj se nalazi ­nje­govo sjedište.

(4) Ako podružnica ne izvrši mjere na način i u
rokovima kako je naloženo rješe­njem iz stavka 2. ovog članka, Hrvatska narodna
banka će poslati osnivaču pismo upozore­nja.

(5) Ako Hrvatska narodna banka ocijeni da jedna ili
više osoba ovlaštenih za zastupa­nje podružnice ne obav­ljaju poslove u skladu
s propisima Republike Hrvatske, o tome će obavijestiti osnivača i tijelo nadležno
za nadzor osnivača u državi u kojoj se nalazi ­nje­govo sjedište.

(6) Direktor podružnice, odnosno osnivač dužan je
obavijestiti Hrvatsku narodnu banku ako je prema osnivaču ili prema nekoj ­nje­govoj
podružnici osnovanoj u trećoj državi nadležno nadzorno tijelo u matičnoj ili
dotičnoj trećoj državi poduzelo mjere za otkla­nja­nje nezakonitosti i
nepravilnosti koje bi mogle ugroziti sigurno poslova­nje podružnice u Republici
Hrvatskoj.

ZAŠTITA
POTROŠAČA

Članak
10.

Odredbe
članka 171. do 177. Zakona o bankama u cijelosti se primje­njuju i na podružnicu
strane banke.

PRESTANAK
PODRUŽNICE

Članak
11.

(1)
Podružnica prestaje:

–
istekom vremena na koje je podružnica osnovana ako je osnovana na određen rok,

– ako osnivač donese odluku o prestanku podružnice, o
čemu je dužan prethodno obavijestiti Hrvatsku narodnu banku,

– ako Hrvatska narodna banka oduzme odobre­nje za rad
podružnici,

– ako država u kojoj osnivač ima sjedište više ne poštuje
načelo uzajamnosti iz članka 1. stavak 2. ove odluke.

(2) Kada podružnica prestaje iz razloga navedenih u
stavku 1. ovog članka, osnivač je dužan podmiriti sve obveze podružnice nastale
poslova­njem na teritoriju Republike Hrvatske. Nakon namire­nja obveza podružnice
osnivač može podnijeti zahtjev za brisa­nje podružnice iz sudskog re­gistra.

(3) Podružnica prestaje i ako je nad osnivačem
pokrenut stečajni ili likvidacijski postupak. U tom će se slučaju obveze podružnice
namiriti iz stečajne mase osnivača, odnosno iz ukupne imovine osnivača u
likvidaciji.

(4) Rukovodstvo podružnice dužno je u roku od
petnaest dana od dana pokreta­nja stečajnoga ili likvidacijskog postupka nad
osnivačem, odnosno od dana donoše­nja odluke o prestanku podružnice iz razloga
navedenih u stavku 1. ovog članka, na trošak podružnice objaviti odluku o
prestanku podružnice u »Narodnim novinama« i u najma­nje dva dnevna lista koja
se prodaju na cijelom teritoriju Republike Hrvatske i pozvati vjerovnike da
podnesu prijavu potraživa­nja.

(5) U
slučaju da podružnica ili osnivač ne objavi odluku o prestanku podružnice na način
i u roku iz stavka 4. ovog članka, odluku o prestanku podružnice i poziv
vjerovnicima objavit će Hrvatska narodna banka u roku od osam dana nakon isteka
roka iz stavka 4. ovog članka.

(6)
Obavijest o prestanku podružnice mora biti istaknuta na uoč­ljiv i upozoravajući
način na ulazu u zgradu sjedišta i druge poslovne prostore podružnice.

(7) U
postupku prestanka podružnice na odgovarajući način se primje­njuju odredbe
Zakona o bankama i propisi koji se odnose na banku u likvidaciji.

PRIJELAZNE
I ZAVRŠNE ODREDBE

Članak
12.

(1)
Hrvatska narodna banka može naložiti podružnici čija bilančna svota iskazana u
revidiranim godiš­njim izvješćima prelazi 5 posto ukupne bilančne sume
bankovnog sustava Republike Hrvatske da svoje poslova­nje u Republici Hrvatskoj
nastavi kao banka (zatvara­nje podružnice i osniva­nje banke koja preuzima
imovinu, obveze i kapital dotadaš­nje podružnice).

(2) Ova
odluka stupa na snagu osmog dana od dana objave u »Narodnim novinama«.

O.br.
181-020/05-04/ŽR
Zagreb, 7. svib­nja 2004.

Guverner
Hrvatske narodne banke
**dr. sc. Že­ljko Rohatinski,** v. r.

Odluka, NN 61/2004-1361